
 הסכם למתן שירותים

שנערך ונחתם ביום ___ לחודש _____ 2021
 במשרדי מועצה אזורית הגלבוע

ב י ן

מועצה אזורית הגלבוע
באמצעות המורשים לחתום ולהתחייב בשמה ומטעמה
 (להלן - "המועצה")
				מצד אחד

ל ב י ן

שם:________________, ת.ז./ ח.פ. ________________ 

כתובת: ________________ טל: ________________  
(להלן - "הקבלן")
				מצד שני


הואיל	והמועצה פרסמה מכרז לקבל שירותי מומחה לניסוח האסטרטגיה הדיגיטלית של המועצה למציאת פתרונות דיגיטליים והטמעתם כדי  שיאפשרו ייעול ושדרוג תהליכים פנים ארגוניים לחיזוק עבודת הרשות ועובדיה בתוך המועצה ובמתן שרות לתושבי המועצה – כמפורט בנספח א' להסכם זה. (להלן: "השירותים");

והואיל	והקבלן הגיש את הצעתו למכרז והיא הוכרזה כזוכה.

והואיל	והקבלן מצהיר כי הוא בעל ידע, ניסיון ומומחיות במתן השירותים, וביכולתו לבצע את השירותים לשביעות רצונה המלא של המועצה;

והואיל	ועל סמך הצהרות אלו של הקבלן, והאמור בהסכם זה, מבקשת המועצה כי הקבלן יבצע את השירותים;


לפיכך הוצהר, הותנה והוסכם בין הצדדים כדלקמן:

מבוא

1. המבוא להסכם זה מהווה חלק בלתי נפרד הימנו.


נספחים

2. כל הנספחים המפורטים להלן מצורפים לחוזה ומהווים חלק בלתי נפרד ממנו:

2.1 נספח א' – הגדרת השירותים .


הצהרות והתחייבויות הקבלן

3. הקבלן מצהיר כי בחן, בדק והבין את צרכי המועצה הנדרשים בקשר לביצוע השירותים, ואת המועדים הנדרשים לביצועם ועל כן מצהיר הוא כי ביכולתו לבצע את השירותים, במלואם ובמועדם, ברמה ובמיומנות מקצועית נאותה, ולשביעות רצונה המלא של המועצה.

4. מבלי לפגוע במאומה מהאמור לעיל, מתחייב הקבלן לשכור ו/או להעסיק כל צד שלישי, במידת הצורך, לביצוע השירותים לצורך מילוי התחייבויות הקבלן על פי הסכם זה, וזאת ללא כל תמורה נוספת מעבר לקבוע בהסכם זה.

הסבת או המחאת ההסכם

5. הקבלן אינו רשאי להסב או להמחות, בין בתמורה ובין ללא תמורה, את זכויותיו או חובותיו על פי הסכם זה, כולן או חלקן, אלא אם נתקבלה לכך הסכמת המועצה, בכתב ומראש. המועצה תהיה רשאית להסב ו/או להמחות את זכויותיה על פי הסכם זה, לצד שלישי כלשהו, בכפוף לשמירת זכויות הקבלן.

היקף השירותים ומועדי ביצוע

6. היקף שעות השירותים ומועדי הביצוע -

6.1	    היקף השירותים הינו : 168 שעות חודשיות במועצה.

6.2	הקבלן יתחיל את השירותים באופן מיידי, ויסיים את השירותים עד – ולא יאוחר – מיום _______.

התמורה

7. בגין ביצוע השירותים לפי הסכם זה תשלם המועצה לקבלן (להלן: "התמורה") –
סך של 135 ₪ לכל שעת עבודה + מע"מ.

למען הסר ספק, מוצהר בזאת כי התמורה אינה צמודה למדד, והמועצה לא תחויב בגין הצמדות ו/או ריביות כלשהן בתקופת ההסכם.

8. הקבלן מצהיר כי ידוע לו כי השירותים ממומנים מתקציבי משרדי הממשלה המועברים למועצה. לפיכך, ביצוע תשלום התמורה לקבלן תלוי בהעברת תקציבים אלה, ועל כן עשוי להתעכב. לפיכך, מוותר בזאת הקבלן על כל טענה ו/או דרישה ו/או תביעה שהיא, עבור נזק אשר עלול להיגרם לו, במידה והמועצה לא תעביר לו את התמורה, בחלקה או במלואה, בשל העיכובים במשרדי הממשלה.

9. מועדי תשלום התמורה הוא שוטף + 30 ימים, ממועד הגשת חשבון חודשי, ואישור החשבון בידי  הגורמים במועצה ומחוצה לה וכן העברת התקציב ממשרדי ההמשלה למועצה, לפי המאוחר שביניהם. 

10. מוסכם על הצדדים, כי המועצה תנכה מהתמורה, את כל הניכויים המחויבים על פי חוק, לרבות כל מס ו/או אגרה ו/או תשלומי חובה החלים על תשלומים מעין אלו.

11. למען הסר ספק, מוסכם בזאת כי התמורה ניתנת בעבור ביצוע השירותים, ותשלומה במועד מהווה פירעון מלא ומוחלט של כל התחייבויות המועצה על פי הסכם זה, והקבלן לא יהיה זכאי לתוספת כלשהי, בגין כל שירותים אשר בוצעו ע"י הקבלן ו/או מי מטעמו בעניין זה.


אחריות בנזיקין וביטוח

12. הקבלן יהיה אחראי לכל נזק ו/או אובדן לגופו ו/או לרכושו של אדם ו/או גוף אחר כלשהו, לרבות המועצה ו/או עובדיה ו/או שלוחיה ו/או תושביה, אשר יגרם עקב ביצוע השירותים, והקבלן מתחייב לנקוט בכל האמצעים הדרושים למניעת נזק או אובדן כאמור.


אי תחולת יחסי עובד מעביד

13. הקבלן מצהיר כי בביצוע העבודות על פי הסכם זה הוא פועל כקבלן עצמאי, וכי אין בינו ו/או בין מי מטעמו, לבין המועצה, יחסי עובד מעביד כלשהם.

14. הקבלן מצהיר כי ידוע לו כי עליו בלבד תחול האחריות המלאה, הבלעדית והמוחלטת לכל מקרה של פגיעה, פציעה, נכות, מוות, נזק או הפסד שיקרו או שיגרמו לעובדיו ו/או למי מטעמו, תוך כדי או עקב ביצוע השירותים נשוא הסכם זה.

ביטול ההסכם

15. המועצה תהא זכאית לבטל ההסכם, בכל עת וללא כל נימוק, בהודעה של 10 ימים מראש – שאז תשולם התמורה בהתאם לשלב אליו הגיע הקבלן.

16. המועצה תהא זכאית לבטל ההסכם, באופן מיידי וחד צדדי, בכל אחד מהמקרים הבאים:

1. הקבלן נקלע לנסיבות העלולות להקשות עליו לבצע התחייבויותיו לפי הסכם זה.

2. הקבלן הפר ההסכם הפרה יסודית כהגדרתה בהסכם זה ו/או על פי כל דין.

3. המדינה הפסיקה את תמיכתה ואת תיקצוב השירותים מושא הסכם זה.

כללי

17. כתובות הצדדים להסכם זה הן כמפורט במבוא להסכם זה.

18. הסכם זה וכל הוראותיו ממצה את כל ההסכמות בין הצדדים. כל הסכם, הסכמה או הבטחה קודמת אינם בני תוקף.

19. כל שינוי בהסכם זה לא יהיה בר תוקף אלא אם נעשה בכתב, ושני הצדדים חתמו עליו.




ולראייה באו הצדדים על החתום:


	_______________________	_______________________
	הקבלן			ראש המועצה


				_______________________
				גזבר המועצה

			
				_______________________
				חותמת המועצה
		






















נספח א'

תכולת השירותים הנדרשת:

ניהול תחום הדיגיטל במועצה.
הגדרת סטנדרטים וקוים מנחים לתכנון וליישום של תהליכי שירותים פנימיים ושירותים חיצוניים של הרשות.
לימוד ומעקב אחר מגמות ויישומים מתקדמים בעולם הדיגיטל וזיהוי הזדמנויות להטמעת פתרונות דיגיטליים בעלי ערך משמעותי בהשגת יעדי הרשות )שיפור השירות ללקוחות הרשות, צמצום עלויות תפעוליות, הגדלת סל ההכנסות של הרשות וכד').
ייזום והובלה של שינויים בתהליכי השירותים של הרשות ובשירותים ללקוחות הרשות בהתבסס על אימוץ והטמעה של מתודולוגיות, כלים וסטנדרטים בתחומי עיצוב השירות וטכנולוגיות מידע מתקדמות.
ניהול הקשר עם כלל המחלקות המקצועיות ועם לקוחות הרשות במטרה לאסוף, לרכז ולתעדף את מכלול התהליכים לשיפור השירותים דיגיטליים.
הובלה וסיוע לצוות הדיגיטלי בגיבוש של תכנית שירותים שנתית ורב-שנתית לתחום הדיגיטל.
אחראי על יישום החזון הדיגיטלי ותכניות השירותים הדיגיטליות של הרשות - תכלול ומעקב ביצוע של תכנית השירותים השנתית והרב-שנתית בתחום הדיגיטל, כולל סיוע בהכנת ובביצוע תכניות רכש וניהול תקציב הדיגיטל (תקציב השקעות ותקציב שוטף).
סיוע לכלל בעלי התפקידים ברשות בהובלת שינויים תוך ניצול יכולות והזדמנויות דיגיטליות וטכנולוגיות.
סיוע בהטמעת המדיניות הדיגיטלית הממשלתית ברשות, לרבות עקרונות הפעולה, תשתיות רוחביות ודרכי היישום אותן מתווים ישראל דיגיטלית ומשרד הפנים.
